85 
mers indvandring og viste, at der i de ca. 20 år, der var hen¬ 
gået siden materialet til Collins arbejde indsamledes, var sket ad¬ 
skillige forandringer, og noget lignende har også vist sig at være 
tilfældet i de siden da forløbne 25 år. 
Af echinodermer er helt nye for Limfjorden Ophiopholis aculeata, 
der under biologisk kursus 1920 blev taget ved Mulerne i Nis¬ 
sum bredning. Mortensen fandt i sin tid som nyindvandret 
Ophiura albida i Nissum bredning og skriver (1. c. p. 315): „Det 
vilde være interessant at se, hvor hurtigt det gaar med Indvan¬ 
dringen til de indre Bredninger 4 * ; ejendommeligt nok synes den 
siden da slet ikke at have bredt sig, i de uhyre mange bund¬ 
prøver, der i de senere år er taget i Thisted og Livø bredning, 
er der kun fundet et enkelt eksemplar, taget af biologisk station 
4 /5 1916 i Livø bredning tæt ved Feggesund. Med en anden af 
de af Mortensen omtalte nyindvandrede echinodermer er det 
gået anderledes, nemlig Henricia sanguinolenta; den omtales af 
Mortensen som sjælden i Nissum bredning, men den har nn 
bredt sig gennem hele fjorden; den er funden i betydeligt antal i 
Sallingsund, ved Silstrup i Thisted bredning og er desuden taget 
i Risgårds bredning og i den østlige del af fjorden ved Nibe. 
Echinocardium cordatum omtales af Mortensen som almindelig i 
Nissum bredning og helt op i Sallingsund; den er stadig alminde¬ 
lig i Nissum bredning, medens den udenfor denne kun sjældent 
forekommer i bundprøverne, oftest i Kås og Lavrbjerg bredning, 
ganske enkelte gange i Livø og Thisted bredning; men det må 
bemærkes, at disse udenfor Nissum bredning forekommende indi¬ 
vider alle er meget unge og kun er taget om efteråret; vi har 
her et eksempel på det hos dyr med pelagisk yngel oftere fore¬ 
kommende fænomen, at de unge individer findes udenfor artens 
sædvanlige udbredelsesområde. Endelig nævner Mortensen af 
da nytilkomne echinodermer Echinus esculentus; den synes stadig 
indskrænket til den vestligste del af Nissum bredning, hvor den 
visse steder forekommer i stort antal. 
Af mollusker kan som nytilkommen nævnes Tectura virginea; 
der findes i zoologisk museum adskillige eksemplarer taget ved 
Nykøbing på Mors under forskellige biologiske kursus, ydermere 
er den taget flere steder i Nissum bredning. Collin omtaler 
